**CONSILIUL JUDEȚEAN TIMIȘ** Anexa nr. 3

**CONTRACT-CADRU**

**Nr. \_\_\_\_\_\_\_\_ /\_\_.\_\_.\_\_**

**privind finanțarea acțiunilor/activităților din cadrul proiectului/programului^1 ................................. în anul ............**

^1 Se va menționa proiectul/programul în cadrul căruia se regăsesc acțiunile/activitățile finanțate.

**Capitolul I - Părțile contractului:**

1. Instituția finanțatoare **Județul Timiș** prin **Consiliul Județean Timiș** cu sediul în mun. Timișoara, bv. Revoluției din 1989, nr. 17, jud. Timiș, cod fiscal 4358029 tel / fax: 004056406306, e-mail cjt@cjtimis.ro, cont nr. RO29TREZ24A670501203030X deschis Trezoreria Timișoara, reprezentată de Alfred-Robert SIMONIS, având funcția de Președinte, denumită în continuare **FINANȚATOR,** pe de-o parte, și
2. Structura sportivă ................, cu sediul în localitatea ............................, str. .............. nr. ......., județul/sectorul .................., telefon ..............., cod fiscal …………, cont ...................., deschis la ..................., certificat de identitate sportivă nr. .............., reprezentată prin ...................., în calitate de ..............., și ..........................., în calitate de ................, denumit în continuare **beneficiar**, pe de altă parte,

în baza dispozițiilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare, ale Legii educației fizice și sportului nr. 69/2000, cu modificările și completările ulterioare, ale Hotărârii Guvernului nr. 884/2001 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000 și ale Ordinului ministrului tineretului și sportului nr. 664/2018 privind finanțarea din fonduri publice a proiectelor și programelor sportive, a Hotărârii Consiliului Județean Timiș nr........./......... privind aprobarea finanțării unor structuri sportive pe anul ........ și a Hotărârii Consiliului Județean Timiș nr.…….../....... privind aprobarea Ghidului, a procesului verbal de selecție si evaluare a proiectelor sportive nr. ........../........, au convenit încheierea prezentului contract.

**Capitolul II - Obiectul și valoarea contractului**

**Articolul 1**

Obiectul prezentului contract îl constituie finanțarea proiectului/programului, respectiv a acțiunilor/activităților din cadrul proiectului/programului sportiv ...................................., prevăzute în Anexa nr. 1.

**Articolul 2**

1. Instituția finanțatoare repartizează structurii sportive suma de .................................. lei, pentru finanțarea acțiunilor/activităților prevăzute la art. 1.
2. Suma prevăzută la art. 2 alin. 1 va fi acordată Beneficiarului ca finanțare nerambursabilă în condițiile stabilite prin Hotărârea Consiliului Județean Timiș nr……….. și prin prezentul contract cu anexele sale (anexele nr. 1 - 3) care fac parte integrantă din acesta, pe care Beneficiarul, prin semnarea prezentului înscris declară că le cunoaște și le acceptă.
3. Suma prevăzută la art. 2 alin. 1 acordată ca finanțare nerambursabilă nu poate fi utilizată de către Beneficiar pentru activități generatoare de profit.
4. Suma prevăzută la art. 2 alin. 1 va fi acordată Beneficiarului ca finanțare nerambursabilă în cuantumul și pentru categoriile de cheltuieli aprobate de către Comisia de evaluare si selecție.
5. Bugetul (Anexa nr. 2) rămâne ferm pe toată durata de îndeplinire a contractului de finanțare nerambursabilă.

**Capitolul III - Modalități de plată**

**Articolul 3**

(1) Suma prevăzută la art. 2 alin. 1 se acordă după finalizarea proiectului sportiv, în tranșe (maxim 4) sau într-un avans de maxim 30% și trei tranșe, după caz, în funcție de perioadele de realizare a proiectului sportiv și în funcție de fondurile alocate de Finanțator.

(2) În cazul în care se solicită avansul din suma finanțată, beneficiarul va prezenta odată cu cererea de avans un instrument de garantare emis în condițiile legii de o societate bancară sau de o societate de asigurări. Garanția de returnare a avansului trebuie să fie acoperitoare (35%) atât pentru recuperarea avansului acordat, cât și pentru repararea prejudiciilor ce ar putea fi aduse prin imobilizarea fondurilor publice, în cazul neîndeplinirii sau îndeplinirii necorespunzătoare a obligațiilor contractuale ce derivă din acordarea avansului.

 (3) În situația în care se solicită avansul din suma finanțată, beneficiarul se obligă să efectueze decontul avansului în cel mult 30 de zile de la data primirii acestuia, urmând ca viitoarele tranșe să se acorde ulterior decontării avansului primit. Nu se admit plăți efective decât după deducerea integrală a avansului.

(4) Cuantumul și eșalonarea tranșelor/avansurilor se stabilesc în funcție de etapele de realizare cuprinse în Anexa nr. 1, raportate la costurile organizatorice și/sau durata activităților cuprinse în Anexa nr. 2, conform graficului de finanțare prezentat de către Beneficiar.

(5) Decontarea ultimei tranșe/decontul final se va efectua în termen de cel mult 30 zile calendaristice din momentul finalizării proiectului sportiv după ce Finanțatorul primește de la Beneficiar decontul de imagine, evaluarea proiectului, decontul de cheltuieli financiar-contabile - factura și actele care justifică efectuarea cheltuielilor, dar nu mai târziu de data limită de depunere a decontului, ...................

(6) Sumele alocate rămase necheltuite după finalizarea proiectului vor fi returnate Finanțatorului în termen de maximum 30 de zile de la momentul finalizării proiectului sportiv, dar nu mai târziu de ..................

(7) Toate plățile se vor efectua în baza unei solicitări scrise a Beneficiarului.

(8) Suma prevăzută la art. 2 alin. 1 va fi virată din contul Finanțatorului nr. RO29TREZ24A670501203030X deschis Trezoreria Timișoara, în contul Beneficiarului nr ..........................................., deschis la .............., potrivit legii.

**Capitolul IV - Durata contractului**

**Articolul 4**

Prezentul contract intră în vigoare la data semnării lui de către părți și este valabil până la data de ...................., pentru anul bugetar ..........

**Capitolul V - Drepturile și obligațiile părților**

**Articolul 5**

Structura sportivă are următoarele drepturi și obligații:

1. să utilizeze suma prevăzută la art. 2 alin. 1 exclusiv pentru finanțarea cheltuielilor aferente acțiunilor/activităților prevăzute în Anexa nr. 1, potrivit destinației stabilite prin contract în Anexa nr. 2 și în conformitate cu dispozițiile legale în vigoare;
2. să realizeze acțiunile/activitățile prevăzute la art.1, obiectivele și indicatorii prevăzuți în Anexa nr. 3;
3. să promoveze denumirea instituției finanțatoare în cadrul acțiunilor/activităților finanțate prin modalitățile convenite între părți;
4. să permită persoanelor delegate de instituția finanțatoare să efectueze controlul privind modul de utilizare a fondurilor prevăzute la art. 2;
5. să contribuie cu minimum 10% din valoarea totală de finanțare a programului;
6. să întocmească și să transmită instituției finanțatoare, în termen de 30 zile calendaristice de la data încheierii acțiunilor/activităților, următoarele documente:

– raport privind realizarea obiectivului/obiectivelor, după caz, și a indicatorilor prevăzuți în contract;

– raport financiar însoțit de documentele justificative de cheltuieli;

1. să restituie, în situația nerespectării dispozițiilor legale și a prevederilor prezentului contract, în termen de 15 zile de la data comunicării somației de plată din partea organului de control, sumele primite, precum și penalitățile aferente acestora, calculate potrivit dispozițiilor legale în vigoare;
2. să respecte prevederile actului constitutiv și ale statutului propriu, precum și statutul și regulamentele federației sportive naționale la care este afiliată;
3. să promoveze spiritul de fairplay, să întreprindă măsurile necesare pentru prevenirea și combaterea violenței și dopajului în cadrul acțiunilor/activităților finanțate potrivit prezentului contract.
4. să notifice Finanțatorul în scris, în cel mai scurt timp posibil, asupra oricăror modificări pe care intenționează să le aducă celor cuprinse inițial în cererea de finanțare, pentru aprobarea acestora de către Finanțator, în caz contrar finanțarea alocată poate să fie retrasă.
5. să nu ascundă Finanțatorului acte ori fapte care - dacă ar fi fost cunoscute – ar fi fost de natură să îl determine pe Finanțator să nu selecteze proiectul spre finanțare.
6. să nu comunice date, informații, înscrisuri false sau eronate.
7. să reflecte corect și la zi, în evidențele sale contabile, toate operațiunile economico-financiare ale proiectului și să le prezinte Finanțatorului ori de câte ori îi sunt solicitate. După finalizarea proiectului trebuie să depună la Consiliul Județean Timiș balanța de verificare analitică care să reflecte distinct sumele încasate și cheltuite aferente proiectului. Nedepunerea balanței de verificare după finalizarea proiectului atrage după sine pierderea finanțărilor și interzicerea participării în următorul an la concursul de proiecte.
8. să păstreze, conform prevederilor legale, toate documentele financiare care atestă desfășurarea proiectului și să accepte controlul și verificările Finanțatorului în legătură cu modul de utilizare a fondurilor ce constituie finanțarea primită.
9. să depună la sediul Consiliului Județean Timiș în termen de cel mult 30 de zile calendaristice de la finalizarea proiectului sportiv, documentele justificative pentru bugetul total – atât pentru suma alocată de Consiliul Județean Timiș, cât și pentru contribuția beneficiarului, cel puțin 10% din valoare totală a proiectului, pe fiecare linie bugetară în parte (din fiecare factură eligibilă), conform bugetului din cererea de finanțare depusă, dar nu mai târziu de termenul limită de depunere a decontului stipulat în contract și cu activități a căror derulare se desfășoară până la acest termen.
10. să realizeze decontul de cheltuieli financiar-contabile, în termenele asumate în Anexa nr. 2, pentru:

- suma alocată de către Finanțator în cuantumul și pentru categoriile de cheltuieli prevăzute în contractul de finanțare.

- suma reprezentând contribuția Beneficiarului prevăzută în contractul de finanțare.

r) să permită Curții de Conturi să exercite controlul financiar asupra derulării proiectului sportiv finanțat din fonduri publice.

 s) beneficiarul va restitui sumele primite ca finanțare nerambursabilă cu dobânzi penalizatoare în conformitate cu prevederile art.174. alin.(5) din Codul de Procedură Fiscală, cu modificările și completările ulterioare, în situația în care se va descoperi că a utilizat sumele alocate în activități generatoare de profit sau se va constata de organele de control că finanțarea nu este conformă normelor legale în vigoare. Beneficiarul se obligă să realizeze decontul de cheltuieli pentru fiecare tranșă conform contractului de finanțare, sumele alocate și neutilizate se pierd, ele nu pot fi transferate/raportate pe alte tranșe.

 ș) beneficiarul se obligă ca la încheierea contractului, la solicitarea avansului și la orice tranșă să prezinte finanțatorului certificatele fiscale din care să rezulte că nu are datorii la bugetul de stat sau la bugetul local.

 t) beneficiarul se obligă să justifice contribuția proprie de 10% din suma finanțată la fiecare solicitare de plată, pe fiecare factură în parte, aferent liniilor bugetare aprobate.

 ț) beneficiarul se obligă să evidențieze în mod distinct în contabilitatea analitică atât finanțarea primită de la Județul Timiș, cât și cheltuielile aferente proiectului în conformitate cu declarația notarială depusă. Mai mult, pentru finanțarea activităților sportive ale tinerilor și copiilor trebuie să existe o distincție clară între fluxurile financiare aferente activităților sportive derulate de secția de copii și tineret și cele aferente activităților sportivilor profesioniști.

 u) beneficiarul se obligă să realizeze proiectul sportiv întocmai în modul, în perioada și în condițiile prevăzute prin prezentul contract la standardele cele mai ridicate.

 v) beneficiarul își asumă documentele depuse la înregistrarea decontului, completările ulterioare nefiind luate în considerare.

**Articolul 6**

(1) Instituția finanțatoare are următoarele drepturi și obligații:

 a)să supravegheze și să controleze modul de utilizare a sumei repartizate, precum și modul de respectare a dispozițiilor legale;

 b)să plătească suma prevăzută la art. 2, astfel:

– în avans, suma de ......................, %......... din valoarea contractului/acțiunii/ activității, după caz situație în care beneficiarul are obligația decontării avansului în termen de 30 zile calendaristice de la acordarea acestuia;

– în termen de 30 zile calendaristice de la prezentarea documentelor prevăzute la art. 5 lit. f);

 c)în cazul în care structura sportivă nu respectă prevederile prezentului contract, instituția finanțatoare are dreptul de a solicita restituirea sumelor acordate, precum și sistarea virării sau diminuarea sumei repartizate, după caz.

 (2) Să solicite următoarele: rapoarte intermediare la fiecare tranșă, decontul de cheltuieli financiar-contabile, decontul de imagine, raportul de evaluare al proiectului sportiv întocmit conform modelului prevăzut în Anexa nr. 11, sau orice alte date privind derularea proiectului.

 (3) Să modifice unilateral cuantumul finanțării alocate sau să rezilieze contractul conform art. 10.

**Capitolul VI - Răspunderea contractuală**

**Articolul 7**

(1) Pentru neexecutarea sau executarea necorespunzătoare a obligațiilor asumate prin prezentul contract, partea în culpă răspunde în condițiile prezentului contract și ale dispozițiilor legale în vigoare.

(2) Pentru nedepunerea în termenul convenit prin prezentul contract a documentelor prevăzute la art. 5 lit. f), instituțiile finanțatoare au dreptul să perceapă penalități de întârziere în conformitate cu prevederile art. 176. alin. (2) din Codul de Procedură Fiscală, cu modificările și completările ulterioare, pentru fiecare zi de întârziere, calculate la valoarea avansului acordat sau la suma datorată, după caz.

**Articolul 8**

Forța majoră exonerează de răspundere partea care o invocă, în condițiile legii.

**Capitolul VII - Litigii**

**Articolul 9**

Divergențele care pot apărea între părți pe parcursul derulării prezentului contract vor face obiectul unei concilieri pe cale amiabilă. În situația în care aceasta nu s-a realizat, partea nemulțumită se poate adresa instanței de judecată de la sediul finanțatorului, în condițiile legii.

**Capitolul VIII - Dispoziții finale**

**Articolul 10**

 (1) Contractul de finanțare este reziliat de plin drept în cazul în care beneficiarul nu își îndeplinește total sau parțial ori își îndeplinește în mod necorespunzător sau cu întârziere obligațiile contractuale, fără somație, punere în întârziere sau judecată (pact comisoriu de gradul IV), simpla notificare asupra rezilierii fiind îndestulătoare.

(2) Utilizarea alocațiilor bugetare în alte scopuri decât cele prevăzute în contractul de finanțare este interzisă și atrage rezilierea acestuia fără intervenția instanței judecătorești, beneficiarul urmând să fie obligat la plata daunelor-interese reprezentând atât contravaloarea finanțării cât și beneficiul nerealizat, raportat la prejudiciile de imagine dar și la cele materiale.

(3) În cazul în care contractul de finanțare este reziliat de plin drept, beneficiarul este obligat ca în termen de 15 de zile calendaristice să restituie Consiliului Județean Timiș sumele primite.

(4) Odată cu restituirea sumelor primite beneficiarul datorează penalități de întârziere în conformitate cu prevederile art. 176. alin. (2) din Codul de Procedură Fiscală, cu modificările și completările ulterioare, din cuantumul obligațiilor neachitate în termen, calculate pentru fiecare zi de întârziere, începând cu ziua acordării avansului și până la data stingerii sumei datorate inclusiv, precum și dobânzi legale aferente.

(5) Nerespectarea termenelor și prevederilor din contract duce la pierderea tranșelor ulterioare, precum și la interzicerea participării pentru obținerea finanțării pe în anul următor.

**Articolul 11**

Regimul de gestionare a sumelor repartizate de instituția finanțatoare și controlul financiar se realizează în condițiile legii. Angajarea, lichidarea, ordonanțarea și plata cheltuielilor efectuate de structura sportivă în baza prezentului contract se fac potrivit normelor privind finanțele publice.

**Articolul 12**

Prevederile prezentului contract au putere deplină pentru părți și se constituie în norme cu caracter tehnic, financiar și administrativ.

**Articolul 13**

(1) Modificarea clauzelor prezentului contract se face cu acordul părților numai pentru acțiuni viitoare și se consemnează într-un act adițional.

(2) Beneficiarul are obligația de a informa de îndată Finanțatorul, prin adresă – cel mai târziu în termen de 48 de ore de la luarea la cunoștință a modificărilor – cu privire la orice eveniment sau împrejurare viitoare de natură a cauza o modificare a acțiunilor proiectului sportiv. Bugetul rămâne ferm pe toată durata de îndeplinire a contractului de finanțare nerambursabilă. Orice modificări ulterioare semnării contractului de finanțare între liniile bugetare sau termenele de depunere a deconturilor menționate în Anexa nr. 2 atrage rezilierea contractului. Nedepunerea deconturilor la termenele asumate prin contractul de finanțare atrage după sine pierderea finanțării și interzicerea participării pentru obținerea finanțării în anul următor.

(3) Informarea va conține și descrierea condițiilor și a circumstanțelor în care programul proiectului sportiv se va desfășura sau a oricăror altor aspecte privind executarea prezentului contract.

(4) Dacă intervin modificări privind persoana Beneficiarului, acestea se comunică Finanțatorului de îndată de către Beneficiar sau de către urmașii în drept ai acestuia.

(5) În situația prevăzută la art. 8, contractul încetează, în afară de cazul în care Finanțatorul hotărăște altfel.

**Articolul 14**

Anexele nr. 1, 2 și 3 fac parte integrantă din prezentul contract.

**Articolul 15**

(1) Orice comunicare oficială sau cu caracter obligatoriu sau care derivă din clauzele prezentului contract ori este în strânsă legătură cu acesta, trebuie să fie făcută în scris, indicându-se numărul contractului și titlul proiectului sportiv folosind următoarele adrese:

a) Pentru Finanțator: B-dul Revoluției din 1989, nr. 17, Timișoara

b) Pentru Beneficiar: [...........]

(2) Pentru comunicări curente se vor putea folosi și următoarele adrese de e-mail:

a) Pentru Finanțator: cjt@cjtimis.ro

b) Pentru Beneficiar: [ ..........]

(3) Dovada comunicărilor prevăzute la art. 15 alin. (2) se va putea face numai prin confirmarea, chiar și electronică, emisă de destinatarul acestor comunicări.

(4) În toate cazurile rapoartele, comunicările oficiale și orice alte situații ce presupun semnătura instituției emitente, se transmit numai în condițiile arătate la art. 15 alin. (1).

**Articolul 16**

Prezentul contract se încheie în 3 exemplare, dintre care două exemplare pentru instituția finanțatoare și un exemplar pentru structura sportivă.

|  |  |
| --- | --- |
| **Finanțator,****Consiliul Județean Timiș**Președinte,Direcția de buget - finanțeCFPServiciul de consultanță și avizare juridicăServiciul de cultură, sport și relații publiceÎntocmit |  **Beneficiar,** .....................................  Președinte, ...................................... |

**Anexa nr. 1 la contractul-cadru**

**Structura sportivă ...........................**

**Acțiunile/Activitățile din cadrul proiectului/programului …………………………**

**..............................................................................................**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Denumirea acțiunii/activității** | **Locul desfășurării** | **Perioada acțiunii** | **Nr. participanți** | **Costul acțiunii / Fonduri publice** | **Alte mențiuni** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Reprezentanți legali:**

**…………………………………………………**

**(numele, prenumele, funcția și semnătura structurii sportive)**

**Anexa nr. 2 la contractul-cadru**

**Structura sportivă ............................**

**Bugetul acțiunii/activității din cadrul proiectului/programului ..................................**

|  |  |  |  |
| --- | --- | --- | --- |
| **Nr. crt.** | **Acțiunea/activitatea/categoriile de cheltuieli** | **Valoarea totală** | **Din care** |
| **Din fonduri publice** | **Din venituri proprii ale structurii sportive** |
|  | Acțiunea/activitatea ………………….. total ………… din care:1. Cazare…………….
2. Masă ….
3. ……………
 |  |  |  |
|  | Acțiunea/activitatea ………………….. total ………… din care:1. …………….
2. ….
3. ……………
 |  |  |  |
|  |  |  |  |  |
|  |  |  |  |  |
|  |  |  |  |  |

**Reprezentanți legali:**

**…………………………………………………**

**(numele, prenumele, funcția și semnătura structurii sportive)**

**Anexa nr. 3 la contractul-cadru**

**Structura sportivă ............................**

**Scopul, obiectivele și indicatorii de evaluare ai proiectului/programului**

A.Scopul:

..............................................................................................

B.Obiective:

Obiectivul general: ....................................................................

Obiective specifice: ...................................................................

…………………………….....................................................................

C.Indicatori

C1. Indicatori de eficiență (denumire, unitate de măsură):

a)..............................................................................................

b).............................................................................................

…………………………….....................................................................

C2. Indicatori fizici (denumire, unitate de măsură):

a)…............................................................................................

b).............................................................................................

……………………………......................................................................

C3. Indicatori de rezultat (denumire, unitate de măsură):

a).............................................................................................

b)..............................................................................................

……………………………....................................................................

**Reprezentanți legali:**

**........................................................................................**

**(numele, prenumele, funcția și semnătura structurii sportive)**